Drôme
        
         (departement i Frankrike)
Store norske leksikon,Geografi,Verdens geografi,Europa,Frankrikes geografi
Drôme er et departement i Frankrike, i regionen Auvergne-Rhône-Alpes, ved Rhônes østre bredd omkring dens bielv Drôme. Departementet strekker seg over et område på 6530 kvadratkilometer og har 511 553 innbyggere (2017). Hovedstad er Valence.
Den østre delen av Drôme består av fjell; i vest går dalene over i et lavlandsområde langs Rhône. Det dyrkes vin, frukt og nøtter, foruten hvete og poteter. I øst gir fjellbeitene grunnlag for et betydelig sauehold. Tekstilindustrien (silke, bomull, ull) har lange tradisjoner. Flere større kraftstasjoner er bygd ut i Rhône; ved Pierrelatte ligger et av Frankrikes største kjernekraftverk. Les mer i Store norske leksikon Frankrike Frankrikes geografi regioner og departementer i Frankrike Rhône